Þórunn skipaði annað sæti listans fyrir kosningarnar á síðasta ári en sækist nú eftir fyrsta sæti . Hún veltir því fyrir sér hvort fyrrum forsætisráðherra hafi ekki þorað að taka slaginn . Vísir / Samsett Þórunn Egilsdóttir , þingflokksformaður Framsóknarflokksins , velti fyrir sér hvort Sigmundur Davíð Guðlaugsson , fyrrverandi forsætisráðherra , hefði einfaldlega ekki þorað að taka slaginn við sig um oddvitasæti Norðausturkjördæmis í þingkosningunum sem eru að fara í hönd . Þórunn tilkynnti á föstudag að hún hefði ákveðið að sækjast eftir fyrsta sæti á lista flokksins í Norðausturkjördæmi og veitti þannig Sigmundi mótframboð . Sigmundur tilkynnti aftur á móti í dag , með ítarlegu bréfi sem hann birti á vefsíðu sinni að hann hygðist yfirgefa Framsóknarflokkinn . Þar segir meðal annars að vinnubrögð flokksins væru honum þvert um geð . Í útvarpsfréttum á Bylgjunni ræddi fréttamaður við Þórunni Egilsdóttur sem segir ákvörðun Sigmundar ekki koma sér á óvart . Hann hafi ekki unnið mikið með þeim upp á síðkastið og þá hafi hann ekki heldur „ verið í takt “ við flokksfélaga sína í Framsókn . Aðspurð hvort hún telji að þetta komi til með að skaða Framsóknarflokkinn svarar Þórunn að það eigi eftir að koma í ljóst hvernig þetta spilast en hún segir að það hafi verið hugur í Framsóknarmönnum á málefnalegum og góðum fundi í dag . „ Menn eru bara tilbúnir í kosningar , “ segir Þórunn að endingu . Þórunn Egilsdóttir þingflokksformaður Framsóknarflokksins tilkynnti í dag að hún hafi ákveðið að sækjast eftir fyrsta sæti á lista flokksins í Norðausturkjördæmi .